RG lei Bulle eerste keer in Leeukuil | Netwerk24
RG lei Bulle eerste keer in Leeukuil
Deur Tinus van Staden 12 Julie 2018 12:48
Die Springbok-slot RG Snyman sal die Bulle vir die eerste keer Saterdag teen die Leeus op Ellispark aanvoer.
RG Snyman en die Bulle Donderdag op die oefenveld in Pretoria. Foto: Gallo Images
Snyman lei die span in die afwesigheid van die Bok-losskakel, Handré Pollard, wat nie betyds van ’n rugbesering kon herstel nie.
Die jong Manie Libbok sal in Pollard se afwesigheid op losskakel begin.
John Mitchell, die Bulle se breier, het verskeie ander veranderinge aan sy beginspan gemaak wat die Jaguares verlede week in Pretoria geklop het.
Travis Ismaiel het van ’n besering herstel en begin op vleuel in Divan Rossouw se plek, terwyl Embrose Papier vir Ivan van Zyl plek maak op skrumskakel.
Op flank vervang Thembelani Bholi vir Jannes Kirsten, terwyl Kirsten na slot skuif in Ruben van Heerden se plek, wat ook beseer is.
Bulle: Warrick Gelant, Travis Ismaiel , Jesse Kriel, Johnny Kotze, Jamba Ulengo, Manie Libbok, Ivan van Zyl, Hanro Liebenberg, Thembelani Bholi, Marco van Staden, RG Snyman (k), Jannes Kirsten, Conraad van Vuuren, Jaco Visagie, Pierre Schoeman. PLAASVERVANGERS: Johan Grobbelaar, Matthys Basson, Mornay Smit, Ruan Nortjé, Nick de Jager, Embrose Papier, Boeta Hamman, Divan Rossouw.
Meer oor: Leeus | Bulle | Rg Snyman